b'\n_START_ARTICLE_\nCampionatul Mondial de Scrim\xc4\x83 din 2002\n_START_PARAGRAPH_\nCampionatul Mondial de Scrim\xc4\x83 din 2002 s-a desf\xc4\x83\xc8\x99urat \xc3\xaen perioada 18\xe2\x80\x9323 august la Lisabona \xc3\xaen Portugalia.\n_START_SECTION_\nPrezentare general\xc4\x83\n_START_PARAGRAPH_\nLisabona a ob\xc8\x9binut dreptul de a organiza campionatul. Evenimentul a fost planificat s\xc4\x83 se desf\xc4\x83\xc8\x99oare \xc3\xaen perioada 12 august-18 august, dar a fost schimbate datele pentru o s\xc4\x83pt\xc4\x83m\xc3\xa2n\xc4\x83 mai t\xc3\xa2rziu, la cererea principalului sponsor \xc8\x99i a posturilor de televiziune care se temeau de cifrele slabe ale audien\xc8\x9bei._NEWLINE_84 de \xc8\x9b\xc4\x83ri - un record la momentul respectiv - au participat la campionat. Concursul a v\xc4\x83zut dominarea clar\xc4\x83 a Rusiei, care a luat nou\xc4\x83 medalii, inclusiv \xc8\x99ase de aur. Stanislav Pozdniakov \xc8\x99i Svetlana Boiko au ob\xc8\x9binut dubla medalie de aur, respectiv proba sabie masculin \xc8\x99i proba floreta femenin. Svetlana Boiko a \xc3\xaemp\xc4\x83r\xc8\x9bit podiumul cu coechipiera sa Yekaterina Yusheva, care \xc3\xaen sferturile de final\xc4\x83 a pus cap\xc4\x83t seriei de medalii de aur a  Valentinei Vezzali \xc3\xaen 1999, 2000 \xc8\x99i 2001. Pavel Kolobkov a c\xc3\xa2\xc8\x99tigat o medalie de aur, proba spad\xc4\x83 individual masculin, la opt ani dup\xc4\x83 ultimul s\xc4\x83u titlu major \xc8\x99i cu o preg\xc4\x83tire foarte limitat\xc4\x83: atunci a lucrat ca antrenor \xc3\xaen Boston \xc8\x99i a participat rar la evenimentele Cupei Mondiale de Scrim\xc4\x83. Rusia a dominat, de asemenea, echipa femenin\xc4\x83 proba sabie, dep\xc4\x83\xc8\x99ind Ungaria \xc3\xaen final\xc4\x83. \xc3\x8en mod ironic, aceste dou\xc4\x83 \xc8\x9b\xc4\x83ri au fost \xc3\xaempotriva introducerii probei sabie femenin la Jocurile Olimpice._NEWLINE_Campionatul de la Lisabona a fost o dezam\xc4\x83gire pentru Fran\xc8\x9ba, care de la 10 medalii ob\xc8\x9binute  la Campionatul Mondial de Srim\xc4\x83, 2001, N\xc3\xaemes, Fran\xc8\x9ba, a sc\xc4\x83zut p\xc3\xa2n\xc4\x83 la cinci. Preg\xc4\x83tirea francez\xc4\x83 pentru campionat a fost afectat\xc4\x83 de un conflict personal \xc3\xaentre Philippe Omn\xc3\xa8s, directorul Fedrea\xc8\x9biei Franceze de Scrim\xc4\x83 \xc8\x99i Christian Bauer, antrenor na\xc8\x9bional de sabie, precum \xc8\x99i testul pozitiv de droguri a Laurei Flessel-Colovic cu c\xc3\xa2teva zile \xc3\xaenainte de competi\xc8\x9bie. Fran\xc8\x9ba a c\xc3\xa2\xc8\x99tigat doar o singur\xc4\x83 medalie de aur la echipa de b\xc4\x83rba\xc8\x9bi, c\xc3\xa2\xc8\x99tigat\xc4\x83 \xc3\xaempotriva Rusiei._NEWLINE_Rom\xc3\xa2nia a ob\xc8\x9binut trei medalii de bronz: una \xc3\xaen proba floreta femenin, prima medalie a Laurei Badea dup\xc4\x83 revenirea ei din concediul de maternitate, una \xc3\xaen proba sabie masculin pentru campionul olimpic Mihai Covaliu \xc8\x99i una pentru Ana Maria Br\xc3\xa2nz\xc4\x83 \xc3\xaen v\xc3\xa2rst\xc4\x83 de 17 ani. Principala surprindere a fost totu\xc8\x99i cre\xc8\x99terea puterii asiatice: Hyun Hee din Coreea a \xc3\xaenvins succesiv pe favoritele Laura Flessel \xc8\x99i Imke Duplitzer pentru a c\xc3\xa2\xc8\x99tiga medalia de aur, \xc3\xaen timp ce Tan Xue pretendea la titlu dup\xc4\x83 \xc3\xaentrevederile anterioare cu Anne-Lise Touya \xc8\x99i Elena Jemayeva.'